Ռաուլ Խուլյա

Ռաուլ Խուլյա (, ), պուերտոռիկացի դերասան։ Խուլյայի ներդրումը համաշխարհային կինոարվեստում գնահատվել է միայն նրա մահից հետո։ 1995 թվականին նա հետմահու արժանացել է «Ոսկե գլոբուս» և «Էմմի» մրցանակների՝ «Կրակոտ սեզոնը» հեռուստաֆիլմում տղամարդու լավագույն դերի համար։

Կենսագրություն 
Ծնվել է Պուերտո Ռիկոյի մայրաքաղաք Սան Խուանում՝ ռեստորանի սեփականատիրոջ ընտանիքում։ Ավարտելով Պուերտո Ռիկոյի համալսարանը՝ Խուլյան որոշել է ընտրել դերասանական կարիերան և 1964 թվականին տեղափոխվել է Նյու Յորք՝ չնայած ծնողների ցանկությանը, որոնք ուզում էին, որ նա իրավաբան դառնա։ 

ԱՄՆ-ում Խուլյան սկսել է խաղալ թատրոնում և հեռուստատեսությունում։ 1970-ական թվականների սկզբից նկարահանվել է կինոյում։ Նկարահանվել է բազմազան դերերում՝ մարմնավորելով չարագործների, սիրահարների և կատակերգական կերպարների։ Հատկապես կոլորիտային է ստացվել Ադամսների ընտանիքի էքսցենտրիկ և իմպուլսիվ ղեկավարի դերը համանուն դիլոգիայի մեջ։ 1994 թվականի սկզբին՝ սուշիի թունավորումից հետո, Խուլյայի մոտ ստամոքսի քաղցկեղ է ախտորոշվել։ Հոկտեմբերի վերջին դերասանին անտանելի ցավի պատճառով տեղափոխել են հիվանդանոց, որտեղ անսպասելի կաթված է ստացել և կոմայի մեջ ընկել։ Հոկտեմբերի 24-ին Ռաուլ Խուլյան հեռացավ կյանքից։

Անձնական կյանք  
Խուլյան ամուսնացած է եղել երկու անգամ.
 Վասալո Մոլինելիի հետ (1965-1969),
 դերասանուհի Մերել Պոլոուեյի (1976 թվականից մինչև Խուլյայի մահը։ Այդ ամուսնությունից ծնվել են երկու որդիներ՝ Ռաուլ Զիգմունդը և Բենջամին Ռաֆայելը)։

Ֆիլմագրություն

Պատկերասրահ

Ծանոթագրություններ

Արտաքին հղումներ 
 https://www.imdb.com/name/nm0000471/

Պուերտոռիկացի դերասաններ
Ամերիկացի դերասաններ
Կինոդերասաններ
Ամերիկացի կինոդերասաններ
Ամերիկացի հեռուստատեսային դերասաններ
20-րդ դարի դերասաններ
«Էմմի» մրցանակի դափնեկիրներ
«Ոսկե գլոբուս» մրցանակի դափնեկիրներ
Կաթվածից մահացածներ
Հնչյունավորողներ
Հեռուստատեսային դերասաններ
Ամերիկացի տղամարդ թատերական դերասաններ
20-րդ դարի ամերիկացի դերասաններ